L'«Ictineu 3» descobreix un vaixell ple d'àmfores africanes - Diari de Girona
L'«Ictineu 3» descobreix un vaixell ple d'àmfores africanes
sant feliu de llobregat | acn 17.12.2015 | 07:16
Un submarí concebut i creat a Catalunya, l'Ictineu 3, ha descobert un jaciment d'uns 2.000 anys d'antiguitat en un punt indeterminat de la Costa Blava, on hi ha un vaixell ple d'àmfores africanes. En un comunicat, l'empresa responsable del submarí, Ictineu Submarins SL, ha detallat que les restes arqueològiques eren a una profunditat d'entre 100 i 200 metres, i que estan «intactes», ja que ni els caçadors de tresors ni les arts de pesca més agressives les han espatllades.
Es tracta de la primera troballa del submarí català després d'aconseguir la certificació i quedar homologat per bussejar a 1.000 metres de profunditat a principi de novembre. Tal com ordena la llei, es va informar de la troballa les autoritats franceses.